Mínā, mvɔŋ bod Ísraɛ̂l, etúgā dzíé, mínā, bɔ́n bə́ Yákɔb, ébá á ngātɔ́b ! 14Énye a nə́ Ǹtondôbə Zambá wāān, ńnye a dzóē sí ésə. 15Dúgán tsog á kɔ́m yǎ kɔ́m ésə élad amvóé dzíé ai bíbúg yā á ngākɔ́bɔ̄ á bakúda mim̀míe mí bod. 16édzí yā á ngālad ai Ábrahám ai mə́tīŋ á ngālíg Ízag. 16á ngátindi ású Yákɔb anə́ mvéndé, a tindí mɔ́ Ísraɛ̂l anə́ élad amvóé yā kɔ́m, 18éyɔŋ a ngádzó nâ: “Mavə́ wa sí yǎ Kánǎŋ anə́ ngab elíg dzoe, élíg tē ńdzɔ̄ yáwóge ai mínā !” 19Bə́ ngábə́ mína dzǎm láŋ, abím ábɔ́d tē, mǐ tɔ̄á fə bəyə́ŋ yā ńnam. 20Bə́ kələ bâkalan á məyɔŋ məyɔŋ, bə́ sə́ áyɔŋ dí, bə́ nə̄ ńnam vílí, 21hədá a ndzí kig dzogě naa mod á tíbílī bɔ́, ńdɔ̄ fə a ngándə́gələ miǹkúkúmá étɔm dzābán 22Tə̌ myǎ namba bəməsías báma, tə myǎbɔ bəprofɛ́d bámā é dzam ánə̄ ábē.”